صحبتي على وشك الالحاد و سالتني: انا مؤمنه بربنا و الرسول و عارفه ان لا اله الا هو بس يعني... هو ليه عملنا؟ ربنا مش محتاجنا.. لية خلي في ناس تدخل النار و ناس تدخل الجنه.. بيتسلى يعني.. انا مش عايزة افكر كتير عشان اخرتها هتكون وحشة بس نفسي اقتنعالؤال بقى: ارد عليها ازاي؟ جاوب ضروري لو سمحت
واجبك هو: تعامليها كويس. متسمعيش منها الشبهات دي. تنصيحها تقرأ كتب صدق النبوة ووجود الله وكماله والرد على الإلحاد وكدا. . ربنا نفسه رد على السؤالين دول: "وما خلقت الجن والإنس إلا ليعبدون. ما أريد منهم من رزق وما أريد أن يطعمون" "وما خلقنا السماوات والأرض وما بينهما لاعبين" . فنفى عن نفسه الحاجة لنا، ونفى عن نفسه اللعب. خلقنا لعبادته، دي مهمتنا في الدنيا. احنا اللي محتاجين له مفتقرين له. في وجودنا وأكلنا وشربنا وكل شيء!  وهو الغني..! . لو حد إداكي مليون جنيه، وقالك إصرفيها في الخير، ومتصرفيهاش في الشر. كدا هو أحسن ليكي ولا مأحسنش؟ أحسن، لأن إعطاءه لك المليون جنيه نفسه= إحسان وتشريف. انتي صرفتيها في الشر، لحد ما ضيعتي نفسك. كدا مين يتحمل المسئولية؟ اللي صرفها في الشر! مش اللي أعطى. . المليون جنيه هي الوجود، الخلق.